Tässä Jerusalem uutisten erikoislähetys ja Pekka Sartola.
Hyvää heinäkuista lauantai-iltaa.
Käsittelemme erästä Raamatun ja samalla uskovan kristityn elämän -
kaikkein tärkeimpiin kuuluvaa aihepiiriä.
Kysymys on Pyhästä Hengestä, -
jota tarkastelemme seuraavien neljän otsikkoaiheen alla:
1. Kuka on Pyhä Henki? 2. Pyhä Henki ja seurakunta.
3. Armolahjat. 4. Pyhän Hengen pilkka.
Aivan aluksi on paikallaan luoda tiivistelmä siitä, -
mitä Raamattu sanoo Pyhästä Hengestä.
Pyhää Henkeä arvioitaessa arvioidaan samalla jotain, -
joka on tätä elämää suurempi -
ja joskus ihmisen ymmärrykselle vajavaista käsittää.
Puhuttaessa Pyhästä Hengestä puhutaan samalla -
Jumaluuden kolmannesta persoonasta.
Jumalasta, joka ilmoittaa itsensä Isänä, Poikana ja Pyhänä Henkenä.
Jumalan kolminaisuus ilmenee jo VT:n puolella.
Rabbinistinen kirjallisuus puhuu Jumalan kolmesta persoonasta.
Zohar-traditio mainitsee viisi kertaa Jumalan kolmesta olemuksesta: -
kolmesta päästä, kolmesta Hengestä, kolmesta ilmoitusmuodosta, -
kolmesta nimestä ja kolmesta tulkintasävystä.
Me kristityt emme olekaan harhaoppisia -
ymmärtäessämme Jumalan ilmaisevan itsensä kolmena persoonana, -
oli se sitten inhimilliselle järjelle kuinka vaikeaa tahansa ymmärtää.
Raamattu on Jumalan Pyhän Hengen innoittamaa alusta loppuun.
Maininta Hengestä löytyy jo aivan Raamatun ensimmäisistä jakeista -
ja samoin Ilmestyskirjan viimeisistä jakeista ja kaikesta siltä väliltä.
Tämän päivän kristillisessä kentässä on alkanut ilmaantua hajontaa -
halussa ymmärtää Raamattuun kirjoitettujen perustotuuksien -
luonnetta ja ilmenemistä.
Pyhä Henki on kuitenkin koko tämän maailmankaikkeuden Luoja.
Luemme aivan Raamatun ensilehdeltä: -
"Ja maa oli autio ja tyhjä, ja pimeys oli syvyyden päällä, -
ja Jumalan Henki liikkui vetten päällä."
Jumala on kaikkivaltias, kaikkivoipa ja kaikkialla läsnä oleva, -
niinpä Hänen Henkensäkin on kaikkivoipa ja kaikkialla läsnä oleva.
Tämä selvisi jo kolme vuosituhatta sitten myös Daavidille.
Hän toteaa, Ps.139:7-12: "Minne minä voisin mennä, -
kussa ei sinun Henkesi olisi, minne paeta sinun kasvojesi edestä?"
Taivaaseen, tuonelaan, meren ääriin, pimeyteen tai valoon.
Lopuksi Daavid toteaa jakeessa 16: -
"Sinun silmäsi näkivät minut jo idussani.
Minun päiväni olivat määrätyt ja kirjoitetut kaikki sinun kirjaasi, -
ennenkuin ainoakaan niistä oli tullut."
Meidän Vapahtajamme Jeesus samaisti itsensä täydellisesti -
niin Isään kuin myös Pyhään Henkeen. Katsotaanpa muutamia esimerkkejä.
"Ja minä olen rukoileva Isää, ja hän antaa teille toisen Puolustajan -
olemaan teidän kanssanne iankaikkisesti," (Joh.14:16)
Jeesus totesi tässä, että Isä lähettää Puolustajan, siis Pyhän Hengen.
Maanpäällä ollessaan Jeesus oli itse opetuslastensa opettaja ja puolustaja.
Hieman myöhemmin samassa rukouskokonaisuudessa -
Hän lupaa seuraavaa: "Mutta Puolustaja, Pyhä Henki, -
jonka Isä on lähettävä minun nimessäni, -
hän opettaa teille kaikki ja muistuttaa teitä kaikesta, -
minkä minä olen teille sanonut." (Joh.14:26)
Näissä jakeissa Jeesus toteaa, että Isä Jumala lähettää Puolustajan, -
Pyhän Hengen Hänen, Jeesuksen nimessä.
Jatketaan edelleen Johanneksen evankeliumissa kuvamaa -
suurta ylimmäispapillista rukousta;
"Mutta kun Puolustaja tulee, jonka minä lähetän teille Isän tyköä, -
totuuden Henki, joka lähtee Isän tyköä, niin hän on todistava minusta."
Näin Jeesus todisti, että Hän ja Isä ovat yhtä ja samaa olemusta; -
"Minä ja Isä olemme yhtä."
"Joka on nähnyt minut, on nähnyt Isän;"
"ei kukaan tule Isän tykö muutoin kuin minun kauttani."
Katsotaan vielä hieman eteenpäin.
Meidän on hyvä ymmärtää tämä kokonaisuus, -
Pyhä kokonaisuus, Pyhä kolminaisuus, -
vaikka se saattaa kivuta ymmärryksemme yläpuolelle.
Johannes jatkaa Jeesuksen rukouksen kuvaamista -
opetuslastensa ja myös meidän puolesta.
"Kuitenkin minä sanon teille totuuden:
teille on hyväksi, että minä menen pois.
Sillä ellen minä mene pois, ei Puolustaja tule teidän tykönne; -
mutta jos minä menen, niin minä hänet teille lähetän." Joh.16:7
Huomaa nyt, Jeesus puhui jälleen selvääkin selvemmin persoonasta, -
Hänestä, Puolustajasta, Totuuden Hengestä, -
ei mistään esineestä, ajatuksesta tai oppisuunnasta, vaan persoonasta.
"Hän [Henki] on minut kirkastava, -
sillä hän ottaa minun omastani ja julistaa teille.
Kaikki, mitä Isällä on, on minun; sentähden minä sanoin, -
että hän ottaa minun omastani ja julistaa teille." Joh.16:14-15
Pyhä Henki onkin siis samaa olemusta kuin Jeesus, -
joka on samaa olemusta kuin Isä. Edellisessä jakeissa huomasimme, -
että ensin Jeesus sanoo, että Isä lähettää Hengen.
Myöhemmin Hän samaistaa itsensä Isään toteamalla, -
että Hän itse onkin se, joka Hengen lähettää.
Kolmiyhteys suorastaan hyökkää esiin näissä jakeissa.
Olen kuullut sanottavan, että sanaa kolminaisuus, kolmiyhteys -
ei löydy mistään Raamatusta, joten se on ihmisten itsensä keksimä kooste.
No, ei sieltä löydy termiä vedenpaisumus, -
ja kuitenkaan kenellekään ei ole epäselvää, mistä oli kysymys.
Olen yleensä vastannut näihin toteamalla, -
että Jumalan kolme ilmenemismuotoa, Isä, Poika ja Pyhä Henki, -
olivat Raamatun ihmisille niin itsestään selviä asioita, -
että he eivät nähneet sen enempää vaivaa kolminaisuuden todistamiseen.
Pyhä Henki on yhtä kuin Jumala.
Kaikki seuraavaksi luetellut Hengen ominaisuudet -
ovat myös Jumalan ominaisuuksia:
Pyhä Henki on ikuinen. Heb.9:14 mainitsee Kristuksesta, -
joka iankaikkisen Hengen kautta uhrasi itsensä viattomana Jumalalle.
Hän on Jumalan voima. Luuk. 1:35,37
Pyhä Henki kertoo Marialle, miten Pyhä Henki tulee päällesi ja -
Korkeimman voima varjoaa sinut.
Ensimmäisen Korinttolaiskirjeen 2. luvussa Paavali toteaa, -
että Pyhä Henki on kaikkitietävä.
Paavali kuvailee, 1. Kor. 2:10-11, että Henki tutkii kaiken, -
Jumalan syvyydetkin ja vain Henki yksin tietää, mitä Jumalassa on.
Koska Jumala on kaikkitietävä ja Jumalan Pyhä Henki on kaikkitietävä,
Hän on siis Jumala itse.
Siitä kertovat meille myös Apostolien teot.
Luukas kuvailee miten Ananias ja Safiira yrittivät petkuttaa seurakuntaa.
Apt. 5:3-4, Pietari toteaa Ananiaalle, -
että tämä ja vaimonsa yrittivät pettää Pyhää Henkeä.
Lopuksi Pietari toteaakin, että yritys pettää Pyhää Henkeä, -
on samaa kuin valehdella Jumalalle.
Paavali vahvistaa saman toteamalla, 2.Kor.3:18, -
että Pyhä Henki on samalla Herra itse ja Hänen Henkensä.
Jeesus kuvailee itseänsä toteamalla: "Minä olen tie, totuus ja elämä."
Myös apostoli Johannes vahvistaa, että Pyhä Henki on myös totuus.
1. Joh. 5:6: "...ja Henki on se, joka todistaa, sillä Henki on totuus."
Pyhä Henki onkin siis samaa olemusta kuin Jeesus, Gal. 4:6.
Paavali toteaa galatalaisille, että Pyhä Henki on myös Jeesuksen Henki.
Galatian seurakunnalla oli vaikeuksia ymmärtää näitä Jumala pyhyyksiä.
"Ja koska te olette lapsia, on Jumala lähettänyt meidän sydämeemme -
Poikansa Hengen, joka huutaa: "Abba! Isä!""
Pyhä Henki on samaa olemusta kuin Isä Jumala ja Jeesus Kristus.
Kuten Raamatun alussa todettiin, -
Jumalan Henki oli mukana luomistyössä.
Kirjeessään Kolossan seurakunnalle Paavali tiivistää maailman luomisen -
olevan yhteydessä nimenomaan Jeesukseen Kristukseen.
Hän on näkymättömän Jumalan kuva, koko luomakunnan esikoinen -
ja Hänessä, Kristuksessa, luotiin kaikki, mitä on taivaissa -
ja maan päällä. Kaikki on luotu Hänen kauttaan ja Häneen, -
Hän on ennen kaikkea muuta ja Hänessä kaikki pysyy voimassa.
Eräs puhuttelevimmista Jeesuksen iankaikkiseen olemukseen liittyvistä -
kokonaisuuksista löytyy Sanalaskujen kirjasta.
Siinä kirjoittaja on Jeesuksen Hengen vaikutuksessa, kun hän kuvailee -
aikaa jopa ennen koko maailman ja universumin luomista;
"Herra omisti minut tiensä alussa, muinaisuudessa, -
ennen kuin hän oli tehnyt mitään.
Iankaikkisuudesta minä olen ollut, alusta asti, ennen kuin maata olikaan.
Ennen kuin oli merten syvyyksiä, -
ennen runsasvetisiä lähteitä synnyin minä.
Ennen kuin vuoret upotettiin paikoilleen, -
ennen kukkuloita synnyin minä, -
kun hän ei vielä ollut tehnyt maata eikä mantua, -
ei maanpiirin tomujen alkuakaan.
Kun hän valmisti taivaat, minä olin siinä, -
kun hän veti piirin syvyyden ylle, -
kun hän lujitti pilvet korkeudessa, kun syvyyden lähteet saivat voiman, -
kun hän asetti merelle sen rajat, etteivät vedet nousisi korkeammalle, -
kuin hän oli säätänyt, kun hän vahvisti maan perustukset, -
silloin minä olin hänen rinnallaan uskottuna, -
olin hänen ilonsa päivästä päivään ja iloitsin hänen edessään kaikin ajoin.
Minä leikin hänen maanpiirinsä päällä, -
ja ihastuksenani olivat ihmislapset."
Sananlaskujen kirjoittaja kyseli myös lukijaltaan ja kuulijaltaan -
jo kolme vuosituhatta sitten, ymmärsikö hän tuolloin -
ja samalla ymmärrämmekö me tänään, Jumalan Pojan iankaikkista olemusta.
Sanal. 30:4: "Kuka on noussut taivaaseen ja astunut sieltä alas?
Kuka on koonnut kouriinsa tuulen? Kuka on käärinyt vedet viitan sisään?
Kuka on asettanut kohdalleen kaikki maan ääret?
Mikä on hänen nimensä ja mikä hänen poikansa nimi, sinähän sen tiedät?"
Eräs Raamatun ajan uskovien merkittävimmistä -
ulkoisista tunnustuksista oli ilman muuta kaste. Se on toki sitä vieläkin.
Se merkitsee erottautumista, ulkoista tunnustautumista jonkun seuraajaksi.
Uskovien kohdalla se merkitsi Jeesuksen seuraajaksi ryhtymistä.
Erottautumista lakihenkisyyteen saakka muodostuneesta -
juutalaisesta toora-uskonnosta.
Kaste liittyi aina erottamattomana osana -
alkuseurakunnan muodostumiseen, -
kuten Apostolien tekojen alkuluvut meille kertovat.
Evankelista Matteus on tallentanut meille erään kasteessa -
ehkä eniten käytetyn ja käytettävän esimerkin, -
miten Jumalan kolmiyhteyden nimeen, -
tai kolmiyhteisen Jumalan nimeen kastetaan.
Matt. 28:18-20: "Jeesus tuli heidän luokseen ja sanoi heille: -
”Minulle on annettu kaikki valta taivaassa ja maan päällä.
Menkää siis ja tehkää kaikista kansoista minun opetuslapsiani.
Kastakaa heidät Isän ja Pojan ja Pyhän Hengen nimeen -
ja opettakaa heitä pitämään kaikki, mitä minä olen käskenyt teidän pitää.”
Yhteenvetona voimme todeta, että Pyhä Henki ja Jumala -
ovat yhtä ja samaa olemusta, Jeesus sanoi olevansa yhtä Isän kanssa -
ja Pyhä Henki on myös Jeesuksen Henki.
Joten Pyhä Henki, Jumala ja Jeesus ovat yhden ja saman -
iankaikkisen Jumalan eri esiintymismuotoja.
Kyse ei ole, ja haluan oikein korostaa sitä, -
ettei kyse ole mistään tärkeysjärjestyksestä, -
vaan ennemminkin toimintajärjestyksestä.
Näistä asioista puhumme lisää viikon kuluttua.
Tuolloin aiheena on Pyhä Henki ja seurakunta.
Muistathan rukoilla rauhaa Jerusalemille -
ja siunausta Israelin kansalle, että he löytäisivät Messiaansa.
Nähdään viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voi tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa niitä, jotka siunaavat Israelia tälläkin tavoin.
Kiitos lahjastasi.
Tekstitys: TV7